Til

Folketinget - Skatteudvalget

Til udvalgets orientering vedlægges høringsnotat samt de modtagne høringssvar vedrørende forslag til Lov om ændring af lov om afgift af elektricitet, lov om tobaksafgifter, lov om afgift af øl, vin og frugtvin m.m. og forskellige andre love (Ændring af afgift på erhvervenes energiforbrug m.v., forkortelse af kredittider for tobaksafgift og lempelse af ølmoderationsordningen) (L 195) for så vidt angår den del, der vedrører ændringen af øl- og vinafgiftsloven.

Peter Christensen

/Susanne Reinholdt Andersen

Høringsskema indeholdende høringssvar og kommentarer hertil vedrørende udkast til forslag til lov om ændring af lov om afgift af elektricitet, lov om tobaksafgifter, lov om afgift af øl, vin og frugtvin m.m. og forskellige andre love for så vidt angår den del, der vedrører ændringen af øl- og vinafgiftsloven.

|  |  |  |
| --- | --- | --- |
| Organisation | Bemærkninger | Kommentar |
| Advokatrådet | Uanset at den foreslåede regulering er til gunst for bryggerierne, hvilket gør tilbagevirkende kraft mindre betænkelig, finder Advokatrådet, at det nærmere bør overvejes om der er fuldt tilstrækkeligt grundlag for at fravige det almindelige udgangspunkt om ikrafttrædelse efter stadfæstelse og kundgørelse af loven. | Som Advokatrådet også skriver, er den foreslåede lovændring til gunst for bryggerierne, og Skatteministeriet vurderer derfor, at den tilbagevirkende kraft ikke udgør et retssikkerhedsmæssigt problem. I det ølmoderationen afhænger af det foregående års produktion (fra 1. januar til 31. december) synes det mest naturligt, at lempelsen af ølmoderationsordningen også gælder fra 1. januar – 31. december, og derfor ikke først sættes i kraft midt i året. |
| Bryggeriforeningen | Er positive overfor forslaget, fordi den nuværende forskelsbehandling ophæves. Ser forslaget som et særdeles konstruktivt vækstinitiativ. |  |
| Danske Advokater | Ingen bemærkninger. |  |
| Dansk Industri | Er tilfredse med forslaget. |  |
| Erhvervs- og Selskabsstyrelsen (CKR) | CKR vurderer ikke, at lovforslaget vil medføre væsentlige administrative omkostninger for virksomhederne. |  |
| Skattefaglig Forenings Skatteudvalg | Ingen bemærkninger. |  |